181.

Principalele modificări aduse organigramei și gestionării Parlamentului sunt rezumate în tabelul de mai jos. Tabelul 19 Rezumatul restructurărilor din cadrul Secretariatului Parlamentului în 2017 Direcția Generală Restructurare și modernizare DG PRES Președinția În ansamblu, 2017 a fost un an de stabilitate și consolidare a structurii organizatorice a DG PRES. După plecarea directorului Direcției pentru relațiile cu parlamentele naționale, Secretarul General adjunct a preluat responsabilitatea direcției până la numirea unui nou director. Directorul interimar al Direcției pentru ședințe plenare a continuat să își exercite funcția în 2017, deoarece nu a fost numit niciun nou director. Au mai avut loc schimbări într-o serie de alte posturi de conducere. DG IPOL Politici interne Structura organizațională de ansamblu a DG IPOL a rămas stabilă în 2017. Dotarea cu personal a Comisia specială pentru combaterea terorismului (TERR) a fost aproape încheiată, până la 26 de angajați IPOL fiind redistribuiți din unitățile lor de origine la comisiile temporare, de la începutul acestei legislaturi. DG EXPO Politici externe În 2017, nu au avut loc modificări semnificative, organizaționale sau de conducere. DG EPRS Serviciul de cercetare parlamentară În cursul anului 2017, Unitatea de politici și de Unitatea de evaluare a impactului ex post au fost reunite într-o singură entitate, cunoscută sub denumirea de Unitatea de evaluare ex post, pentru a beneficia de sinergiile existente și a optimiza utilizarea resurselor. DG COMM Comunicare Un nou director general a fost numit la 1 februarie 2017. În decembrie 2017, biroul a adoptat o propunere de reorganizare a DG COMM. Printre cele mai importante modificări prevăzute se numără crearea unei direcții pentru campanii și a unei direcții pentru vizitatori. Noua structură include acum cinci direcții – mass-media, campanii, vizitatori, birourile de legătură și resurse. DG PERS Personal Grupul de lucru „Screening”, înființat în cadrul DG Personal pentru a eficientiza organizarea muncii, și-a publicat raportul final în 2016. Rezultatele grupului de lucru „Screening” au fost implementate printr-o reorganizare, aprobată de Secretarul General în iulie 2017 și intrată în vigoare la 1 octombrie 2017. Aceasta a implicat următoarele restructurări, aliniate la noile atribuții: — mutarea Unității Egalitate și Diversitate la Direcția C; — crearea Serviciului pentru relații interinstituționale și dialog social; — crearea Unitatea Front Office pentru APA, înlocuind fosta Unitate pentru relațiile cu personalul; — crearea Unității pentru planificarea strategică a resurselor umane, înlocuind fosta Unitate de organizare internă; — împărțirea Unității pentru drepturi individuale și remunerații în două unități; — crearea Unității pentru timpul de lucru și creșe, care regrupează serviciile fostei Unități de acțiune socială și ale Unității pentru gestiunea carierei (noua Unitate pentru evoluția carierelor și etică); — o nouă Unitate pentru resurse umane și monitorizare strategică (fosta Unitate de resurse umane); — o nouă Unitate pentru resurse financiare (fosta Unitate de gestionare a resurselor financiare și de control). Reorganizarea a implicat cinci șefi de unitate în funcții noi, precum și o nouă repartizare a sarcinilor pentru un număr de angajați. DG INLO Infrastructură și logistică În 2017, DG INLO și-a continuat strategia de reorganizare și raționalizare a anumitor sectoare de activitate. O nouă unitate pentru verificările ex ante și coordonarea achizițiilor publice a fost creată în mai 2017, cu fuzionarea a două servicii anterioare. În plus, în fiecare direcție a fost creat un serviciu de achiziții, în subordinea directă a directorului. Un serviciu central responsabil de inițiere financiară a fost, de asemenea, introdus în mod progresiv de la mijlocul anului 2017. La 1 septembrie 2017, Unitatea aprozilor de conferință a fost transferată la DG INTE. DG INTE Interpretare și conferințe Împreună cu transferul Unității aprozilor de conferință, eforturi suplimentare au fost, de asemenea, lansate la nivel intern pentru a structura și raționaliza sprijinul logistic pentru conferințe. La 11 decembrie 2017, biroul a adoptat o nouă strategie pentru modernizarea gestionării conferințelor, iar DG INTE a primit sarcina implementării sale administrative și logistice. Pentru a da curs acestor decizii, a fost creată o nouă direcție pentru organizarea de conferințe. DG TRAD Traducere În februarie 2017, a fost creată o unitate de traducere irlandeză în vederea conformării cu Regulamentul (UE, Euratom) 2015/2264 referitor la prelungirea și eliminarea treptată a măsurilor derogatorii temporare în ceea ce privește limba irlandeză. La sfârșitul anului 2017, unitatea număra 20 de angajați. DG FINS Finanțe În septembrie 2017, a fost creată Unitatea de monitorizare a conformității, sub responsabilitatea directă a directorului general al DG FINS. În urma unei evaluări cu scopul de a îmbunătăți serviciile furnizate de administrație asistenților parlamentari acreditați (APA), Secretarul General a decis, în octombrie 2017, să transfere mai multe funcții de la DG FINS la DG PERS. Acestea includ activitățile de „front desk” și activitățile legate de recrutarea asistenților parlamentari acreditați și misiunile lor. În plus, Serviciul de formare profesională a deputaților a fost transferat. Transferurile au intrat în vigoare în 2018. DG ITEC Inovare și Asistență Tehnică De la 1 ianuarie 2017, a intrat în vigoare entitatea administrativă de director de securitate a TIC (CISO). Aceasta constă din Unitatea pentru securitatea TIC și include două departamente, și anume Gestionarea securității și Securitatea operațională. DG SAFE Securitate și Siguranță În iunie 2016, biroul a aprobat crearea unei noi Unități de protecție în cadrul Direcției de proximitate și asistență, securitate și siguranță. Procedura de ocupare a postului de șef al acestei unități a fost lansată la începutul anului 2017.